พอดีไม่เคยทานยาลดน้ำหนัก พึ่งทานครั้งแรก ทานได้ 8 วัน แล้วมีอาการใจสั่น เหนื่อยง่าย หยุดยาทานมาได้ 2 วันแล้วค่ะ อาการใจสั่นจะหายไปเองไหมคะ
สวัสดีค่ะ หากก่อนหน้าที่จะทานยาลดน้ำหนัก ไม่ได้มีอาการผิดปกติอะไรมาก่อน และเมื่อทานยาลดน้ำหนักแล้ว เกิดอาการใจสั่นและเหนื่อยง่าย ก็น่าจะเกิดจากผลข้างเคียงของยาได้ ดังนั้น เมื่อหยุดทานยาไปแล้ว ก็ควรรอดูอาการไปอีกซักระยะก่อนค่ะ ซึ่งอาจใช้เวลา 2-3 วันได้ จนกว่าร่างกายจะขับตัวยาออกจนหมด หากอาการดีขึ้นและหายไป ก็ถือว่าไม่ได้อันตรายอะไร ส่วนยาลดน้ำหนักนั้น หากไม่ได้จ่ายและอยู่ในการดูแลรักษาของแพทย์ ก็ไม่ควรทานต่อค่ะแต่หากอาการใจสั่น เหนื่อยง่ายยังไม่หายไป ก็อาจเกิดจากสาเหตุอื่นๆ ได้ เช่น- การดื่มแอลกอฮอล์ หรือ ดื่มเครื่องดื่มที่มีคาเฟอีนต่างๆ- ฮอร์โมนไทรอยด์ทำงานผิดปกติ ทั้งชนิดไทรอยด์เป็นพิษ และฮอร์โมนไทรอยด์ต่ำ- มีภาวะโลหิตจาง- โรคของหัวใจ เช่น โรคหลอดเลือดหัวใจตีบ ลิ้นหัวใจรั่ว ผนังหัวใจหนาผิดปกติ หัวใจวาย- การมีความเครียดและวิตกกังวล พักผ่อนไม่เพียงพอ นอนไม่หลับเป็นต้นดังนั้น หากอาการไม่หายไป ก็ควรไปพบแพทย์เพื่อตรวจหาสาเหตุค่ะ